Lars Winnerbäck

Lars Mattias Winnerbäck (født 19. oktober 1975 i Stockholm) er en svensk artist og låtskriver. Winnerbäck går ofte under kallenavnet Lasse. Han vokste opp i Linköping før han flyttet tilbake til fødestedet Stockholm i 1996. Erfaringene fra livet i disse to byene og forskjellene dem i mellom er for øvrig et gjennomgående tema i flere av låttekstene til Winnerbäck, som på en smått poetisk måte speiler tilværelsen og livets utfordringer.

Lars Winnerbäck skriver utelukkende på svensk og beveger seg hovedsakelig innenfor singer/songwriter-tradisjonen og sjangere som vise, folkrock og pop/rock. Han kan sies å være influert av andre svenske artister som Evert Taube, Cornelis Vreeswijk, Ulf Lundell og Stefan Sundström. Winnerbäck har sammen med blant andre Håkan Hellström og Kent vært en av de viktigste bidragsyterne til at svensk språk i løpet av 2000-tallet har blitt videreutviklet og akseptert som et fullgodt, ettertraktet alternativ til populærmusikk skrevet på engelsk.

Biografi 
Winnerbäck vokste opp i Vidingsjö i Linköping og begynte på den kommunale musikkskolen da han var ti år gammel, her lærte han å spille gitar. Sammen med Staffan Palmberg gikk Winnerbäck lei av gamle og kjedelig låter på musikkskole og begynte heller å spille punkrock. Dette førte frem til at bandet Snoddas etter hvert ble etablert. Bandet oppnådde lokal suksess, men ble etterhvert oppløst da medlemmene begynte å studere. Winnerbäck debuterte som soloartist i 1992, i ôsterbergaskolens aula for omtrent to hundre personer.

Etter dette flyttet Winnerbäck til Kungälv for å studere på viselinjen ved Nordiska folkhögskolan Her ble demokassetten 3486 ord från Lars Winnerbäck spilt inn.

Våren 1994, samme vår som Snoddas ga ut sin siste demo, Du och jag och en liten kille jag känner, ga Winnerbäck ut sin første solodemo: ...och mina damer och herrar.

I 1996 klarte Winnerbäck etter en stor dugnadsjobb og et knapt budsjett omsider å gi ut Dans med svåra steg på plateselskapet Elvira som Winnerbäck selv dannet sammen med gode venner.

To skiver ble deretter gitt ut på Elvira Records før selskapet ble oppløst. Winnerbäck skrev deretter under for Universal. På dette selskapet ga Winnerbäck ut den mer rockepregede skiven  Med solen i ögonen.

Lars Winnerbäcks fjerde album fikk navnet Kom. Det ble spilt inn med musikere Lasse selv valgte ut. Dette videreutviklet seg til å bli Winnerbäcks kompband Hovet. Kom ble utgitt høsten 1999 og solgte til gull, ga en Bellmanpris og en Grammis og førte til et hektisk turnéliv frem til og med sommeren 2000.

I 2001 ble Winnerbäcks femte album: Singel utgitt. Sammen med Hovet spilte Winnerbäck inn dette albumet på Ridge Farm i Surrey, England. Samme sted som Ulf Lundell spilte inn sin berømte plate Längre inåt landet, 21 år tidligere. Singel solgte til gull og førte til at livealbumet Live – För dig ble sluppet senere samme år.

Mot slutten av 2002 begynte Winnerbäck og Hovet innspillingen av et nytt album. Det ble døpt Söndermarken etter parken ved samme navn ved Fredriksberg i København. Navnet kom etter at Winnerbäck bodde på hotell like ved parken i forbindelse med låtskrivingen til albumet. Albumet ble sluppet i første kvartal av 2003 og resulterte i en påfølgende vår- og sommerturné som ble avsluttet med to konserter i hjembyen Linköping. Disse konsertene ble grunnlaget for DVD-utgivelsen Live i Linköping som ble sluppet våren 2004.

I september 2004 ble Winnerbäcks syvende studioalbum Vatten under broarna sluppet. Albumet ble spilt inn uten Hovet.

I år 2006 ble samlealbumet: Efter nattens bränder gitt ut. Slik som året før ble det nok en gang gjennomført en sommerturné med Hovet.

Winnerbäcks åttende studioalbum, Daugava, ble spilt inn sommeren 2007 i Irland, med andra musikere enn de i Hovet. Albumet ble sluppet 26. september samme år.

I 2008 gjorde Winnerbäck seg bemerket med singelen Strimmor, samt i en duett med Melissa Horn på låten Som Jag Hade Dig Förut, som ble gitt ut på Horns debutalbum Långa nätter.

Winnerbäck giftet seg med Agnes Kittelsen i Stockholm 30. april 2016.

Produsent 
Lars Winnerbäck produserte Elin Sigvardssons debutalbum Saturday Light Naive, som ble sluppet i 2003.
Han har også produsert Lisa Ekdahls album Olyckssyster (2004) og Pärlor av glas (2006).

Diskografi

Album 
 1996 – Dans med svåra steg
 1997 – Rusningstrafik
 1998 – Med solen i ögonen
 1999 – Kom
 2001 – Singel
 2001 – Live – För dig
 2003 – Söndermarken
 2004 – Vatten under broarna
 2005 – Bränt Krut vol.2 
 2006 – Efter nattens Bränder (samlealbum)
 2007 – Daugava
 2009 – Over Grensen – De Beste 1996-2009 (samlealbum)
 2009 – Tänk om jag ångrar mig och sen ångrar mig igen
 2013 – Hosianna
 2016 - Granit & morän
2019 - Eldtuppen

Singler og EP-plater 
 1998 – Tvivel
 1999 – Solen i ögonen
 1999 – Kom ihåg mig
 1999 – Söndag 13.3.99
 2000 – I Stockholm
 2001 – Jag vill gå hem med dig
 2001 – Elden
 2001 – Håll ut
 2003 – Åt samma håll
 2003 – Dunkla rum / Över gränsen
 2003 – Hum hum från Humlegården
 2004 – Elegi
 2005 – Stackars
 2005 – Stort liv
 2006 – Ingen soldat
 2006 – Stockholms kyss
 2007 – Om du lämnade mig nu
 2008 – Strimmor
 2009 – Jag får liksom ingen ordning
 2010 – Från kylan in i värmen / En stannfågel ger sig av

LP 
 2001 – Singel
 2005 – Stackars hela Sverige: Bränt krut vol. 1 (Live)

DVD 
 2004 – Live i Linköping (Live)
 2008 – Solen i ögonen (En film om Lars Winnerbäck)
 2010 – Bränt Krut vol.4 (Johanneshovs isstadion, Stockholm, Turneavslutning 14.12.2009)

 Øvrig 
Demoinnspillingene Risajkling, 3486 ord från Lars Winnerbäck, Lars och mina damer och herrar'' som alle skal finnes på kassett.

Referanser

Eksterne lenker 
 
 
 

Svenske musikere
Personer fra Stockholm